ปกติเป็นคนไม่ค่อยออกกำลังกายแต่เมื่ออาทิตย์ก่อนไปซิทอัพ เลยเจ็บบริเวณเอวมาก เป็นอยู่ประมาณ1อาทิตย์ จากนั้นมันก็หายไป เหลือแต่เจ็บที่ท้องน้อยข้างซ้าย จะรู้สึกเจ็บมาเมื่องอตัวจะลุกขึ้นนั่ง กดไม่เจ็บแต่รู้สึกหน่วงๆ และประจำเดือนมาไม่ปกติตั้งแต่เป็นครั้งแรก เป็นๆหายๆ ห่างหลายเดือน ไม่ทราบว่าจะเกี่ยวข้องกันไหมคะ?
สวัสดีค่ะ อาการเจ็บบริเวณเอวซึ่งเกิดตามหลังการออกกำลังกายซิท-อัพ น่าจะเกิดจากการบาดเจ็บของกล้ามเนื้อบริเวณหน้าท้องและเอวได้ ซึ่งหากไม่ได้ออกกำลังกายแล้ว และอาการหายไปแล้ว ก็ถือว่าปกติดี ส่วนอาการปวดท้องน้อยที่ยังเหลืออยู่ ก็อาจเกิดจากกล้ามเนื้อบางส่วนที่ยังอาจไม่หายดี อย่างไรก็ตาม หากมีอาการประจำเดือนผิดปกติด้วย ก็อาจเกิดจากสาเหตุอื่นได้ เช่น- หากที่ผ่านมามีเพศสัมพันธ์ ควรตรวจหาการตั้งครรภ์ดูด้วย เพราะอาจมีการตั้งครรภ์เกิดขึ้นได้- มีมดลูกอักเสบ ซึ่งจะทำให้มีประจำเดือนมาผิดปกติ มีปวดท้องน้อย และตกขาวที่ผิดปกติ- มีพังผืดในมดลูก ทำให้ประจำเดือนมาน้อยลง ไม่ค่อยมีประจำเดือนมา และปวดท้องน้อยได้- การผลิตฮอร์โมนของรังไข่ผิดปกติ แต่ไม่ได้ทำให้มีอาการปวดท้องน้อยร่วมด้วย- มีโรคทางกายอื่นๆ เช่น ภาวะไทรอยด์ฮอร์โมนผิดปกติ แต่ไม่น่าทำให้มีอาการปวดท้องน้อยร่วมด้วยหากตรวจไม่พบการตั้งครรภ์ หรือไม่ได้มีเพศสัมพันธ์ แต่หากนานๆ หลายเดือน ประจำเดือนจะมาสักครั้ง หรือยังคงมีอาการปวดท้องน้อยต่อเนื่อง ก็ควรไปพบสูติ-นรีแพทย์เพื่อตรวจหาสาเหตุค่ะ